ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΗΣ ΚΥΠΡΙΑΚΗΣ ΑΚΑΔΗΜΙΑΣ ΕΠΙΣΤΗΜΩΝ ΓΡΑΜΜΑΤΩΝ ΚΑΙ ΤΕΧΝΩΝ ΓΙΑ ΤΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |
| --- | --- |
| Προοίμιο.  20(Ι) του 2014  123(Ι) του 2016  133(Ι) του 2016  159(Ι) του 2017. | ΕΠΕΙΔΗ, σύμφωνα με τις διατάξεις του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε οντότητας της Γενικής Κυβέρνησης και όλοι οι συμπληρωματικοί προϋπολογισμοί αυτού καταρτίζονται και κατατίθενται στη Βουλή των Αντιπροσώπων για ψήφιση με τον ίδιο τρόπο και την ίδια διαδικασία που αναφέρεται σε αυτόν,  ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες της Κυπριακής Ακαδημίας Επιστημών, Γραμμάτων και Τεχνών για το έτος που λήγει την 31η Δεκεμβρίου 2022 για τις οποίες δεν έχει ήδη γίνει πρόβλεψη ή δεν θα γίνει τέτοια αργότερα από οποιοδήποτε Νόμο, |
|  | ΚΑΙ ΕΠΕΙΔΗ, είναι αναγκαία η δημιουργία ορισμένων νέων θέσεων, |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: |

|  |  |
| --- | --- |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού της Κυπριακής Ακαδημίας Επιστημών Γραμμάτων και Τεχνών του 2022 Νόμος του 2022. |
|  |  |
| Έγκριση πληρωμής από το Ταμείο της Κυπριακής Ακαδημίας Επιστημών, Γραμμάτων και Τεχνών ποσού που δεν υπερβαίνει τα €372.500 για τη χρήση του έτους που λήγει την 31η Δεκεμβρίου 2022. | 2. Επιπροσθέτως των ποσών που έχουν ήδη προϋπολογιστεί νόμιμα για τη χρήση από την Κυπριακή Ακαδημία Επιστημών, Γραμμάτων και Τεχνών ή που θα προϋπολογιστούν αργότερα νόμιμα για τον σκοπό αυτό, εγκρίνεται όπως πληρωθεί από το ταμείο της Κυπριακής Ακαδημίας Επιστημών, Γραμμάτων και Τεχνών και διατεθεί για τη χρήση του έτους που λήγει την 31η Δεκεμβρίου 2022, ποσό που δεν υπερβαίνει τις τριακόσιες εβδομήντα δύο χιλιάδες πεντακόσια ευρώ, για την κάλυψη των δαπανών της Κυπριακής Ακαδημίας Επιστημών, Γραμμάτων και Τεχνών για την περίοδο αυτή. |
| Ειδίκευση των  ποσών που θα  δαπανηθούν.  Πρώτος  Πίνακας. | 3. Το ποσό που χορηγείται από το άρθρο 2 πιο πάνω, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στα Δελτία Δαπανών που περιλαμβάνονται στον Πρώτο Πίνακα. |
| Χρησιμοποίηση του περισσεύματος ορισμένων άρθρων για  κάλυψη ελλείμματος άλλων άρθρων κάτω από το ίδιο Κεφάλαιο.  Πρώτος Πίνακας.  Πρώτος Πίνακας. | 4.(1) Τηρουμένων των διατάξεων της πρώτης επιφυλάξεως, εφόσον το ολικό ποσό που θα δαπανηθεί για τις υπηρεσίες και τους σκοπούς που αναφέρονται και εξειδικεύονται αντίστοιχα κάτω από κάθε άρθρο στον Πρώτο Πίνακα δεν θα υπερβεί το ολικό ποσό που χορηγείται με τον παρόντα Νόμο, ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα προκύπτει από οποιοδήποτε άρθρο για τις εν λόγω υπηρεσίες και σκοπούς είτε από την εξοικονόμηση δαπανών πάνω στο εν λόγω άρθρο είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο, σε σχέση με το εν λόγω άρθρο, δύναται, με την έγκριση του Υπουργού Παιδείας, Πολιτισμού, Αθλητισμού και Νεολαίας να διατεθεί και να δαπανηθεί για την κάλυψη ελλείμματος οποιουδήποτε ποσού δαπανήθηκε πάνω σε οποιοδήποτε άλλο άρθρο του ίδιου Κεφαλαίου του Πρώτου Πίνακα:  Νοείται ότι οποιαδήποτε εξοικονόμηση πάνω στην κατηγορία «Αποδοχές Προσωπικού», του Κεφαλαίου 01, του Πρώτου Πίνακα δεν δύναται να διατεθεί και να δαπανηθεί για την κάλυψη ελλείμματος οποιωνδήποτε άλλων άρθρων άλλου Κεφαλαίου, αλλά ούτε και οποιαδήποτε εξοικονόμηση πάνω σε οποιοδήποτε άλλο άρθρο άλλου Κεφαλαίου δύναται να διατεθεί και να δαπανηθεί για την κάλυψη ελλείμματος πάνω στην πιο πάνω αναφερόμενη κατηγορία:    Νοείται περαιτέρω ότι, οποιαδήποτε εξοικονόμηση από παράλειψη εκτελέσεως οποιασδήποτε υπηρεσίας ή σκοπού δεν θεωρείται εξοικονόμηση για τους σκοπούς του άρθρου αυτού.  (2) Σε περίπτωση που δεν υπάρχουν εξοικονομήσεις όπως προνοείται στο εδάφιο (1) του άρθρου αυτού, δύναται, με την έγκριση του Υπουργού Παιδείας, Πολιτισμού, Αθλητισμού και Νεολαίας να μεταφερθούν πιστώσεις από το άρθρο «Μη Προβλεπόμενες Δαπάνες και Αποθεματικό» του Κεφαλαίου 03 του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού δαπανηθεί από οποιοδήποτε άλλο άρθρο των Κεφαλαίων του Πρώτου Πίνακα.  (3) Μέσα σε ένα μήνα από την έγκριση του Υπουργού Παιδείας, Πολιτισμού, Αθλητισμού και Νεολαίας, σύμφωνα με τα εδάφια (1) και (2) του άρθρου αυτού, κατατίθεται από τον Υπουργό Παιδείας, Πολιτισμού, Αθλητισμού και Νεολαίας ενώπιον της Βουλής των Αντιπροσώπων έκθεση που δεικνύει τις περιπτώσεις για τις οποίες δόθηκε η έγκριση και τις συνθήκες υπό τις οποίες αυτή χορηγήθηκε.  (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2) πιο πάνω θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
| Δημιουργία νέων θέσεων.  Δεύτερος Πίνακας. | 5.(1) Με τον παρόντα Νόμο δημιουργούνται οι νέες θέσεις που προβλέπονται στον Δεύτερο Πίνακα.  (2) Ανεξαρτήτως των διατάξεων οποιουδήποτε άλλου Νόμου ή Κανονισμών, δεν επιτρέπεται η πλήρωση κενών θέσεων που προβλέπονται στον παρόντα Νόμο, οι οποίες παραμένουν κενές για πέντε (5) συνεχή χρόνια και άνω και για τις οποίες δεν έχει αρμοδίως αρχίσει η διαδικασία πλήρωσής τους. |
|  |  |
| Διάθεση ειδικώς εμβαζομένων /  εισπραττομένων ποσών για υλοποίηση συγκεκριμένων σκοπών/  προγραμμάτων. | 6.(1) Τηρούμενων των διατάξεων του περί της Δημοσιονομικής Ευθύνης και του Δημοσιονομικού Πλαισίου Νόμου και του παρόντος Νόμου, σε περίπτωση κατά την οποία εμβάζονται ή εισπράττονται οποιαδήποτε χρηματικά ποσά για υλοποίηση συγκεκριμένων σκοπών και/ή προγραμμάτων και/ή τη συγχρηματοδότησή τους από άλλους πόρους, τα ποσά αυτά κατατίθενται στο Ταμείο της Κυπριακής Ακαδημίας Επιστημών, Γραμμάτων και Τεχνών και σε πίστωση κονδυλίων εσόδων του Προϋπολογισμού.  (2) Η σχετική δαπάνη για την υλοποίηση των σκοπών και/ή προγραμμάτων και/ή τη συγχρηματοδότησή τους από άλλους πόρους για τα οποία το συγκεκριμένο χρηματικό ποσό έχει εμβασθεί ή εισπραχθεί, θα χρεώνεται σε κατάλληλο άρθρο ή άρθρα του Προϋπολογισμού.  (3) Σε περίπτωση μη ύπαρξης κατάλληλου άρθρου δαπάνης στον Προϋπολογισμό, ο Υπουργός Παιδείας, Πολιτισμού, Αθλητισμού και Νεολαίας μπορεί να εξουσιοδοτήσει τη δημιουργία τέτοιου άρθρου ή άρθρων στον Προϋπολογισμό και τη διάθεση μέσω εγκεκριμένης διαδικασίας των αναγκαίων πιστώσεων, οι οποίες σε καμία περίπτωση δεν θα υπερβαίνουν το ποσό το οποίο θα εισπραχθεί και κατατεθεί στο Ταμείο της Κυπριακής Ακαδημίας Επιστημών, Γραμμάτων και Τεχνών, για το συγκεκριμένο σκοπό και/ή έργο:  Νοείται ότι, μέσα σε ένα μήνα από την είσπραξη των εν λόγω χρηματικών ποσών και της έγκρισης δημιουργίας των σχετικών άρθρων δαπάνης, θα κατατίθεται ενώπιον την Βουλής των Αντιπροσώπων έκθεση που να δεικνύει τις περιπτώσεις για τις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
| Λειτουργοί υπεύθυνοι για την είσπραξη εσόδων.  Μέρος Α.  Συμπλήρωμα. | 7. Οι λειτουργοί που αναφέρονται στο Μέρος Α του Συμπληρώματος, ορίζονται ως «οι λειτουργοί που είναι υπεύθυνοι για την είσπραξη εσόδων». |
| Λειτουργοί που ασκούν έλεγχο πάνω στα κονδύλια δαπανών.  Μέρος Β.  Συμπλήρωμα. | 8. Οι λειτουργοί που αναφέρονται στο Μέρος Β του Συμπληρώματος ορίζονται ως «οι λειτουργοί που ασκούν έλεγχο πάνω στα κονδύλια δαπανών». |
| Μείωση κλιμάκων  εισδοχής.  Παράρτημα. | 9.(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν τη μισθοδοσία των δημοσίων θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις πρώτου διορισμού ή πρώτου διορισμού και προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφισταμένων δομών της Κυπριακής Ακαδημίας Επιστημών, Γραμμάτων και Τεχνών θα λαμβάνουν, κατά τα δύο πρώτα έτη της υπηρεσίας ή απασχόλησής τους, ετήσιo βασικό μισθό ανάλογα με τη μισθοδοτική κλίμακα εκάστης θέσης στην οποία διορίζονται ή προάγονται ή προσλαμβάνονται όπως δεικνύεται στο Παράρτημα – Μισθοδοτικές Κλίμακες, το προσαρτημένο στο τέλος των Δελτίων Δαπανών.  (2)(α) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς, ο εργοδοτούμενος θα τοποθετείται στην αρχική βαθμίδα της κλίμακας της θέσης όπως αυτή αναφέρεται στο οικείο σχέδιο υπηρεσίας ή σε σημείωση στον Προϋπολογισμό..  (β) Ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με την υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στην Κυπριακή Ακαδημία Επιστημών, Γραμμάτων και Τεχνών, για σκοπούς συμπλήρωσης των είκοσι τεσσάρων (24) μηνών:    Νοείται ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης.    (3) Για τους σκοπούς του παρόντος άρθρου, ο όρος «θέσεις» περιλαμβάνει μόνιμες θέσεις στην Κυπριακή Ακαδημία Επιστημών, Γραμμάτων και Τεχνών, με βάση τις υπό αναφορά κλίμακες εισδοχής, ενώ ο όρος «πρόσωπα τα οποία προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτουμένους σε έκτακτη βάση ή εργοδοτουμένους καθορισμένης διάρκειας ή εργοδοτουμένους αορίστου χρόνου και άλλους με παρόμοιο καθεστώς απασχόλησης οι οποίοι προσλαμβάνονται σύμφωνα με τις διατάξεις του κατά περίπτωση Νόμου:  Νοείται ότι, η πιο πάνω ρύθμιση δεν τυγχάνει εφαρμογής σε περίπτωση-  (α) υπαλλήλων που κατέχουν μόνιμη θέση, οι οποίοι, είτε διορίστηκαν πριν από την 1η Ιανουαρίου 2012, είτε διορίστηκαν μετά την 1η Ιανουαρίου 2012 και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής, και χωρίς να μεσολαβήσει διακοπή διορίζονται ή προάγονται σε άλλη θέση ή αποσπώνται για οποιοδήποτε σκοπό ή προσλαμβάνονται σε έκτακτη βάση ή με σύμβαση,  (β) έκτακτου υπαλλήλου ή με σύμβαση προσωπικού ο οποίος, είτε προσλήφθηκε πριν από την 1η Ιανουαρίου 2012, είτε προσλήφθηκε μετά την 1η Ιανουαρίου 2012 και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής, και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση,  (γ) έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή στην απασχόλησή του και είτε προσλήφθηκε πριν από την 1η Ιανουαρίου 2012, είτε προσλήφθηκε μετά την 1η Ιανουαρίου 2012 και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής,  (δ) ωρομίσθιου προσωπικού που διορίζεται σε μόνιμη θέση, χωρίς να έχει μεσολαβήσει διακοπή της απασχόλησης, και  (ε) μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στην Κυπριακή Ακαδημία Επιστημών, Γραμμάτων και Τεχνών, χωρίς να έχει μεσολαβήσει διακοπή της απασχόλησης, και, είτε είχε διοριστεί πριν από την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στην Κυπριακή Ακαδημία Επιστημών, Γραμμάτων και Τεχνών:  Νοείται ότι, υπηρεσία σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στην Κυπριακή Ακαδημία Επιστημών, Γραμμάτων και Τεχνών για σκοπούς συμπλήρωσης των είκοσι τεσσάρων (24) μηνών.  (4) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατόν να προκύψουν από την εφαρμογή των διατάξεων του παρόντος άρθρου. |
| Εφαρμογή  διατάξεων  για μείωση απολαβών  και μη παραχώρηση  προσαυξήσεων σε υπηρετούντες στην Κυπριακή Ακαδημία Επιστημών, Γραμμάτων και Τεχνών.  168(Ι) του 2012  31(Ι) του 2013  152(Ι) του 2013  94(Ι) του 2018.  192(Ι) του 2011  185(Ι) του 2012  73(Ι) του 2014. | 10. Η κρατική χορηγία παραχωρείται στην Κυπριακή Ακαδημία Επιστημών, Γραμμάτων και Τεχνών υπό τον όρο ότι στους καθ’ οποιονδήποτε τρόπο υπηρετούντες σε μόνιμη ή έκτακτη βάση τυγχάνουν εφαρμογής τηρουμένων των αναλογιών οι διατάξεις του περί της Μείωσης των Απολαβών και των Συντάξεων των Αξιωματούχων, Εργοδοτουμένων και Συνταξιούχων της Κρατικής Υπηρεσίας και του Ευρύτερου Δημόσιου Τομέα Νόμου και του περί της Μη Παραχώρησης Προσαυξήσεων και Τιμαριθμικών Αυξήσεων στους Μισθούς των Αξιωματούχων και Εργοδοτουμένων και στις Συντάξεις των Συνταξιούχων της Κρατικής Υπηρεσίας και του Ευρύτερου Δημόσιου Τομέα Νόμου, νοουμένου ότι οι συνολικές αποκοπές των εν λόγω εργοδοτουμένων σε ουδεμία περίπτωση θα υπερβαίνουν εκείνες των καλυπτόμενων από τους εν λόγω νόμους εργοδοτουμένων. |
| Υπερωριακή  απασχόληση. | 11. Ανεξαρτήτως των διατάξεων οποιουδήποτε άλλου Νόμου ή Κανονισμών ή συμφωνίας ή διοικητικών ρυθμίσεων ή πρακτικών που ρυθμίζουν θέματα υπερωριακής αποζημίωσης, στις περιπτώσεις που συγκεκριμένη ανάγκη για υπερωριακή εργασία λόγω της φύσης και του επιπέδου των καθηκόντων δύναται να διεκπεραιωθεί από υπαλλήλους θέσεων με χαμηλότερες μισθοδοτικές κλίμακες και νοουμένου ότι η ανάγκη αυτή δεν μπορεί να καλυφθεί μόνο από τους υπαλλήλους της χαμηλότερης μισθοδοτικής κλίμακας που επιθυμούν να εργαστούν υπερωριακά, τόσο οι πιο ψηλά στην ιεραρχία υπάλληλοι που επιθυμούν να εργαστούν υπερωριακά για τον σκοπό αυτό, όσο και οι υπάλληλοι της κατώτερης θέσης, αποζημιώνονται ανεξάρτητα από την κλίμακα της θέσης τους, με βάση τη μισθοδοτική κλίμακα της κατώτερης θέσης ή, σε περίπτωση συνδυασμένων κλιμάκων, την ψηλότερη κλίμακα των συνδυασμένων κλιμάκων της κατώτερης θέσης, έστω και εάν υπάλληλος βρίσκεται σε ψηλότερη κλίμακα:  Νοείται ότι, ο καθορισμός της φύσης και του επιπέδου των καθηκόντων που εκτελούνται για σκοπούς υπολογισμού της υπερωριακής αποζημίωσης των ψηλότερα στην ιεραρχία υπαλλήλων γίνεται από τον Προϊστάμενο της Κυπριακής Ακαδημίας Επιστημών, Γραμμάτων και Τεχνών:    Νοείται περαιτέρω ότι, σε καμία περίπτωση υπάλληλος αποζημιώνεται υπερωριακά βάσει κλίμακας που υπερβαίνει τη μισθοδοτική κλίμακα την οποία διανύει. |
| Απαγόρευση  προσλήψεων  ωρομίσθιου  προσωπικού και προσωπικού για κάλυψη έκτακτων και εποχιακών αναγκών. | 12.(1) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη εργοδοτουμένων καθορισμένης διάρκειας και προσώπων για την κάλυψη έκτακτων ή εποχιακών αναγκών για χρονικό διάστημα που υπερβαίνει κατ’ ανώτατο όριο τις δεκαπέντε (15) εργάσιμες ημέρες.  Νοείται ότι, από τις διατάξεις του παρόντος άρθρου εξαιρείται η πρόσληψη εργοδοτουμένων ορισμένου χρόνου για την κάλυψη αναγκών που προκύπτουν ως αποτέλεσμα υλοποίησης έργου/προγράμματος για το οποίο εξασφαλίστηκε χρηματοδότηση στα πλαίσια Συγχρηματοδοτούμενων ή/και Ευρωπαϊκών Ανταγωνιστικών Προγραμμάτων ή/ και άλλων συναφών Διεθνών και Ευρωπαϊκών Προγραμμάτων Εδαφικής Συνεργασίας, υπό τις ακόλουθες προϋποθέσεις:    α) η σχετική δαπάνη ανακτάται τουλάχιστον κατά 75%,  β) τα συμβόλαια απασχόλησης θα γίνονται για συγκεκριμένο έργο/πρόγραμμα και θα αναφέρεται ρητά σε αυτά το ότι θα τερματίζονται με τη λήξη του συγκεκριμένου έργου/προγράμματος, χωρίς δυνατότητα ανανέωσης,  γ) οι αναγκαίες πιστώσεις έχουν περιληφθεί στον Προϋπολογισμό του 2022 και Μεσοπρόθεσμο Δημοσιονομικό Πλαίσιο 2022-2024, και  δ) έχει εξασφαλιστεί σχετική έγκριση από το Υπουργείο Οικονομικών.  (2) Απαγορεύεται η πλήρωση κενών θέσεων ωρομίσθιου προσωπικού εκτός εάν:  α) ο Υπουργός Παιδείας, Πολιτισμού, Αθλητισμού και Νεολαίας, μετά την υποβολή αιτήματος από την Κυπριακή Ακαδημία Επιστημών, Γραμμάτων και Τεχνών, εισηγηθεί στον Υπουργό Οικονομικών την εξαίρεση από την απαγόρευση πλήρωσης μόνιμης ωρομίσθιας θέσης. και  β) ο Υπουργός Οικονομικών ενημερώσει γραπτώς τον Υπουργό Παιδείας, Πολιτισμού, Αθλητισμού και Νεολαίας για την απόφασή του σε σχέση με την εξαίρεση από την απαγόρευση πλήρωσης ή μη της συγκεκριμένης ωρομίσθιας θέσης. |
| Φορολόγηση επιδομάτων. | 13. Ανεξάρτητα από τις διατάξεις οποιουδήποτε άλλου Νόμου ή Κανονισμών, τα επιδόματα παραστάσεως και φιλοξενίας υπόκεινται σε φόρο εισοδήματος. |
| Αναπροσαρμογή  του ύψους των  απολαβών. | 14.(1) Ανεξάρτητα από τις διατάξεις οποιουδήποτε άλλου Νόμου ή Κανονισμού ή διοικητικών ρυθμίσεων που ρυθμίζουν θέματα μισθοδοσίας, ο μισθός ή η αντιμισθία ή η αποζημίωση ή η χορηγία των υπαλλήλων οποιασδήποτε βαθμίδας, οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες, ανάλογα με την υπηρεσία εκάστου υπαλλήλου.  (2) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατόν να προκύψουν από την εφαρμογή του παρόντος άρθρου. |
| Εναλλαξιμότητα  νεοδιοριζόμενων  υπαλλήλων. | 15. Κάθε διοριζόμενος σε οποιαδήποτε νέα θέση που θα δημιουργείται με βάση τις διατάξεις του παρόντος Νόμου δυνατόν να υπαχθεί στον θεσμό της εναλλαξιμότητας, εάν και όταν ο παρών Νόμος ήθελε προνοήσει τούτο. |
|  |  |
| Απαγόρευση  απασχόλησης  συνταξιούχων  προσώπων.  97(Ι) του 1997  3(Ι) του 1998  77(Ι) του 1999  141(Ι) του 2001  69(Ι) του 2005  37(Ι) του 2010  94(Ι) του 2010  31(Ι) του 2012  131(Ι) του 2012.  73(Ι) του 2016  205(Ι) του 2020.  Επίσημη Εφημερίδα, Παράρτημα Τρίτο (Ι):  6.7.2012. | 16. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου σύμφωνα με τις διατάξεις του περί Συντάξεων Νόμου:  Νοείται ότι, η διάταξη του παρόντος άρθρου δεν εφαρμόζεται αναφορικά με την απασχόληση συνταξιούχων προσώπων:  α) σε πολιτειακό αξίωμα,  β) τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά τον χρόνο έναρξης της απασχόλησής τους,  γ) τα οποία απασχολούνται δυνάμει οπουδήποτε ειδικού νόμου,  δ) σε περίπτωση που δεν δημιουργείται υπαλληλική σχέση,  ε) τα οποία απασχολούνται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου ή των περί του Συντονισμού των Διαδικασιών Σύναψης Δημοσίων Συμβάσεων Προμηθειών, Έργων και Υπηρεσιών (Οργανισμοί Δημοσίου Δικαίου και Κοινότητες) Κανονισμών. |
| Απαγόρευση πλήρωσης κενών θέσεων.  21(Ι) του 2013  153(Ι) του 2013  169(Ι) του 2013  157(Ι) του 2014  202(Ι) του 2014  195(Ι) του 2015  60(Ι) του 2017. | 17. Ανεξαρτήτως των διατάξεων οποιουδήποτε άλλου Νόμου και/ή Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022 απαγορεύεται η πλήρωση θέσεων πρώτου διορισμού, προαγωγής και πρώτου διορισμού και προαγωγής που περιλαμβάνονται στον παρόντα Νόμο οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, εκτός και εάν έχει ήδη αποφασιστεί από την Κοινοβουλευτική Επιτροπή Οικονομικών και Προϋπολογισμού η εξαίρεση τους από την απαγόρευση πλήρωσης θέσεων, σύμφωνα με τις πρόνοιες του περί της Απαγόρευσης Πλήρωσης Κενών Θέσεων στον Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου:  Νοείται ότι, είναι δυνατή η έναρξη της διαδικασίας πλήρωσης κενής ή κενωθείσας θέσης πρώτου διορισμού ή θέσης πρώτου διορισμού και προαγωγής ή θέσης προαγωγής, μόνο στην περίπτωση που η Κυπριακή Ακαδημία Επιστημών, Γραμμάτων και Τεχνών, υποβάλει προηγουμένως αιτιολογημένο αίτημα για να της επιτραπεί η έναρξη πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. |
| Αυτόματη  Τιμαριθμική Αναπροσαρμογή. | 18. Οι μισθοί των αξιωματούχων και εργοδοτουμένων και οι συντάξεις των συνταξιούχων του ευρύτερου δημόσιου τομέα αναπροσαρμόζονται την 1η Ιανουαρίου κάθε έτους με βάση τον δείκτη της αυτόματης τιμαριθμικής αναπροσαρμογής με την καταβολή του πενήντα τοις εκατόν (50%) του ποσοστού της αύξησης του υποκείμενου δείκτη της Αυτόματης Τιμαριθμικής Αναπροσαρμογής κατά το έτος που προηγείται του έτους αναφοράς:  Νοείται ότι, η πιο πάνω αναπροσαρμογή αναστέλλεται σε περίπτωση που κατά το δεύτερο και τρίτο τρίμηνο του έτους που προηγείται του έτους αναφοράς ο ρυθμός οικονομικής ανάπτυξης σε πραγματικούς όρους διορθωμένος ως προς τις εποχικές διακυμάνσεις, είναι αρνητικός. |

Αρ. Φακ.: 23.01.063.051-2022

ΚΣ/ΘΗ